Hozier

Andrew Hozier-Byrne (sündinud 17. märtsil 1990), tuntud kui Hozier, on iiri päritolu muusik, laulja ja laulukirjutaja.

Peamine žanr tema muusikas on bluus, aga tunda on ka roki ja R&B mõju.

2013. aastal avaldas ta minialbumi, millel oli hitt-singel “Take Me to Church”. 2014. aastal avaldatud samanimeline debüütalbum sai ruttu hitiks, saavutades Iirimaa edetabelites esikoha ja 10. koha ülemaailmsetes edetabelites.

See album sai 6-kordse Plaatinaplaadi Iirimaal, müües üle 90 000 plaadi. 

Hozier avaldas oma neljanda EP “Nina Cried Power” 2018. aastal.

Karjäär

Algusaastad 
Hozier sündis Iirimaa rannikuäärses linnas Bray’s. Hozieri isa on kohalik bluusbändi trummar. Ta töötas pangas, kuni seljaoperatsiooni käigus kahjustatud närvi tõttu jäi ta ratastooli. Hozieri ema on kunstnik.

Hozier ning tema õed-vennad kasvasid üles vähemusprotestantislike kveekerite peres. 

Hozier on laule kirjutanud juba 15-aastasest saadik. Hozier käis Delgany koolis ja Püha Gerardi koolis. Pärast seda läks ta muusikat õppima Dublinis asuvasse Kolmainsuse kolledžisse, kuid jättis kooli pooleli esimese õppeaasta keskel, et salvestada demosid plaadifirma Universal Music jaoks.

Õppides Kolmainsuse kolledžis osales ta Kolmainsuse Orkestris. 2009–2012 oli ta ka kooriansamblis Anúna, kus esines ka solistina 2012. aastal nende albumil “Illumination”, esitades laulu “La Chanson de Mardi Gras”. Käies kooriga rahvusvahelistel tuuridel laulmas, esines ta ka Norras ja Hollandis. 

2009. ja 2010. aastal esines Hozier muusikafestivalil Oxegen Festival.

2013–2016: Hozier 
2013. aasta juulis avaldas Hozier minialbumi “Take Me to Church”. Samanimeline hitt-singel on bluus-gospelikus stiilis poplaul, mis rääkis lohutuse leidmisest armastatult. Muusikavideo režissööriks oli Brendan Canty ja see kujutas geide vastast vägivalda Venemaal. Septembris avaldatud videot jagas Stephen Fry ning pärast ilmumist Redditi avalehel kogus kiirelt kuulsust.

Singel saavutas ülemaailmse edu, saavutades 5. koha edetabelites ja kogudes multi-plaatina sertifikaadi.

2014. aastal avaldas Hozier oma järgmise minialbumi “From Eden”.  Üks lugudest, “Cherry Wine”, ilmus Zack Braffi filmis “Wish I Was Here” tänu oma südantlõhestavale poeesiale. 

Laulu video avaldati, et tõsta avalikku tähelepanu ja teadlikkust koduvägivallast. 

2014. aasta septembris avaldas Hozier omanimelise albumi Hozier. See sisaldab 17 laulu, nende hulgas “Take Me to Church”, “Someone New”, “Work Song” ja “From Eden”. “Take Me to Church” nomineeriti 57. Grammy auhinnagalal aasta parimaks lauluks 2015.

Samal aastal oli ta lisaks ka Billboardi muusikaauhindade jagamisel parima uustulnukana nomineeritute hulgas.

12. novembril 2015 võitis ta fännide hääletuse tulemusel VH1 aasta artisti tunnustuse.

2016. aasta juunis, avaldas ta laulu “Better love”, mis kuulub filmi “Tarzani legend” filmimuusikasse.

2018: Nina Cried Power EP 
2018. aasta septembris pärast 2-aastast pausi tuli Hozier välja uue minialbumiga “Nina Cried Power”. Salvestis sisaldab 4 lugu koostöös Mavis Staplesiga: “Nina Cried Power”, “NFWMB”, “Moment’s Silence” ja “Shrike”. Laulja on märkinud, et hetkel on pooleli teine stuudioalbum.

Diskograafia

Stuudioalbumid 

 “Hozier”
 Avaldatud: 19. september 2014
 Plaadifirma: Rubyworks, Island
 Formaat: CD, LP, digitaalne allalaadimine.
 Läbimüük: 1 000 000 üle maailma, 509 000 USA
 "Wasteland, Baby!"
 Avaldatud: 1. märts 2019
 Plaadifirma: Rubyworks, Island

Minialbumid 

 “Take Me to Church”
 Avaldatud: 2013. a
 Plaadifirma: Rubyworks
 Formaat: digitaalne allalaadimine

 “From Eden”
 Avaldatud: 9. märts 2014
 Plaadifirma: Rubyworks
 Formaat: dig. allalaadimine
 "Live in America”
 Avaldatud: 31. juuli 2015
 Plaadifirma: Rubyworks
 Formaat: digitaalne allalaadimine

 “Nina Cried Power”
 Avaldatud: 7. september 2018
 Plaadifirma: Rubyworks
 Formaat: digitaalne allalaadimine

Singlid 

 2013: “Take Me to Church”
 2014: “From Eden”
 “Sedated”
 “Work song”
 2015: “Someone new”
 2016: “Better love”
 2018: “Nina Cried Power” (koos Mavis Staplesiga)”
 “Movement”

Auhinnad 

 BBC Muusikaauhinnad 2015
 Nomineeritud rahvusvahelise aasta artistina
 “Take Me to Church” võitis aasta laulu tiitli
 Ameerika muusikaauhinnad 2015:
 Nomineeritud lemmiku alternatiivartistina
 Billboardi muusikaauhinnad 2015:
 Nomineeritud parima uustulnukana
 Võitis parima rokkartisti tiitli
 “Take Me to Church nomineeritud enim voogesitatud lauluna, võitis Parima rokklaulu tiitli
 Album “Hozier” nomineeritud parima rokkalbumina
 LOS40 muusikaauhinnad 2015:
 Nomineeritud parima uue rahvusvahelise artistina
 “Take Me to Church” nomineeritud parima rahvusvahelise muusikavideona
 MTV Europe muusikaauhinnad 2014:
 “Take Me to Church” nomineeritud parima sotsiaalse sõnumiga lauluna
 European Borders Breakers muusikaauhinnad 2015:
 “Hozier” võitis aasta albumi tiitli
 Grammy Auhinnad 2015:
 “Take Me to Church” nomineeriti aasta lauluna
 Teen Choice Auhinnad 2015:
 “Take Me to Church” võitis Choice’i rokklaulu tiitli
 Juno Auhinnad 2016:
 “Hozier” nomineeritud aasta rahvusvahelise albumina

Allikad 

Iirimaa muusikud
Indie rock
Bluus